АҞӘА, ажьырныҳәа 18 - Sputnik, Бадраҟ Аҩӡба. Аԥсны Жәлар Реизара аилатәараҟны адепутатцәа рыбжьы рҭиит Зураб Ачба Аԥсны Апрокурор хадас иалхразы. Аилатәара мҩаԥысит ахаша, ажьырныҳәа 18 рзы. Абри атәы аҭыԥ аҟынтәи иаҳзааицҳаит ҳкорреспондент.
Зыбжьы зҭииз 26-ҩык адепутатцәа рҟынтәи 23-ҩык Зураб ачба икандидатура иадгылеит.
Зураб Ачба диит абҵара 18 1958 шықәса рзы Гәдоуҭа араион Приморское ақыҭан. Аԥснытәи Аҳәынҭқарратә университет аҭоурых-иуристтә факультет доушьҭымҭоуп.
1994 шықәса раахыс апрокуратура аорганқәа рҟны аус иуеит.
1997ш. – Аҟәа араион апрокурор ихаҭыԥуаҩ
2001ш. – Аҟәа араион апрокурор.
2005ш. – Гәылраԥшь араион апрокурор.
2011ш. – Гагра араион апрокурор.